Dikgaruru tše di theilwego godimo ga bong

Dikgaruru tše di theilwego godimo ga bong

Dikgaruru tša bong di šupa ditiro tše kotsi tšeo di lebanego le batho ka lebaka la bong bja bona. E akaretša mehuta ye e fapafapanego ya tlaišo ya go swana le dikgaruru tša mmele, tša thobalano, tša monagano le tša ekonomi, gomme di ama kudu basadi, basetsana, batho ba transgender, le bao ba sa sepelelanego le melao ya setšo ya bong. GBV e hlolwa ke go se lekalekane ga bong le tšhomišo e mpe ya maatla, gomme se se dira gore e be ye nngwe ya dikgatako tša ditokelo tša botho tše di phatlaletšego kudu lefaseng.https://www.unhcr.org/what-we-do/protect-human-rights/protection/gender-based-violence

Mohuta wo wa dikgaruru o tseneletše kudu ka dibopegong tša leago le setšo, ditlwaelo le dikelo tšeo di laolago setšhaba gomme gantši di thekgwa ke setšo sa go gana le go homola. Dikgaruru tša bong di ka diragala ka mafelong a phraebete le a setšhaba gomme di ama basadi ka tsela ye e sa lekanego. Dikgaruru tša bong e ka ba tša thobalano, tša mmele, tša molomo, tša monagano tša maikutlo, goba tša ekonomi ya leago, gomme di ka tšea mehuta ye mentši, go tloga go tlaišo ya mantšu le polelo ya lehloyo inthaneteng go ya go go kata goba polao. E ka dirwa ke mang le mang: molekane wa bjale goba wa peleng, leloko la lapa, mošomimmogo le yena, bagwera, batho bao ba sa ba tsebego, goba batho bao ba šomago legatong la dihlongwa tša setšo, tša bodumedi, tša mmušo goba tša ka gare ga mmušo.https://plan-international.org/learn/what-is-gender-based-violence-gbv/

Tlhalošo le Bogolo bja Dikgaruru tša bong di šupa tshenyo ya mmele ya bong, ya monagano goba ya ekonomi yeo e hlolwago ke motho ka lebaka la bong, tshekamelo ya gagwe ya bong goba boitšhupo bja gagwe. E akaretša dikgaruru tša ka malapeng le tša balekane ba kgauswi, tlaišo ya tša thobalano, go šala morago, go gweba ka batho, lenyalo la bana, go kgaolwa ga basadi (FGM), tlaišo ya inthanete le melato yeo e bitšwago 'tlhompho'. Le ge basadi le basetsana ba amega kudu, banna, batho ba LGBTQ+ le dihlopha tše di phaetšwego thoko le bona e ka ba batšwasehlabelo.https://oxford-review.com/the-oxford-review-dei-diversity-equity-and-inclusion-dictionary/gender-based-violence-definition-and-explanation/

Ka go feleletša, dikgaruru tša bong di tšwela pele go ba tlhohlo ye kgolo yeo e nyakago magato a mohlakanelwa le boikgafo go aga setšhaba se se bolokegilego le sa tekatekano go bohle. Maitapišo a swanetše go nepiša go kwešiša go raragana ga GBV le go tsentšha mošomong maano a kakaretšo a go e rarolla ka tshwanelo. A go na motho yo a swantše go dumela GBV e direga ka pele a gage, ge o ka kopana le yona o netefatše gore wa e thibela ka tsela ye o kakgonang ka gona.https://karibu.org.za/gender-based-violence-in-south-africa-a-crisis-that-demands-action/

 Ditšhupetšo 

[lokiša]

Dihlopha: 

 Dintwa
 Go tshwenya